Dekorata Crystalla Dardanica

Dekorata Crystalla Dardanica është dekoratë shtetërore e Kosovës që u jepet qytetarëve të Kosovës e të huaj që kontribuojnë për Kosovën, si dekoratë që simbolizon pasuritë dhe bukuritë e Kosovës në kuptim të miqësisë.

Kjo dekoratë u themelua nga Presidenti i Republikës së Kosovës më 1996 dhe u është dhënë disa personaliteteve të huaja. Shprehja e mirënjohjes dhe nderimi i individëve me këtë dekoratë bëhet nga presidenti i Kosovës. Të drejtën për të paraqitur propozim për dekorim para Presidentit të Kosovës e kanë:


 * Kryetari i Kuvendit,
 * Kryetari i Qeverisë,
 * Kryetari i Gjykatës Supreme dhe i Kolegjit Kushtetues,
 * Prokurori i Kosovës,
 * Ministri,
 * Shefi i Shtabit të Përgjithshëm,
 * Drejtori i Drejtorisë së Përgjithshme të Policisë,
 * Kryetari i Kuvendit të Komunës,
 * Kryetari i Akademisë së Shkencave dhe të Arteve të Kosovës,
 * Rektori i Universitetit.